Omkring klokken 18.00 søndag aften kørte en 26-årig mand i Aalborg Havn.

Den 26-årige mand fra Viborg kom i den grad på afveje, da han kørte i Aalborg havnebassin ud for Utzon Centeret i Aalborg midtby. Da bilen røg i vandet, kravlede manden op på taget af bilen, men måtte kort efter svømme i land, da bilen begyndte at synke. Manden var blevet meget afkølet og måtte et smut på skadestuen til en kort undersøgelse efterfølgende, og hans tilstand er god. - Det var ikke bevidst, at manden kørte i havnen, der er tale om et uheld, og det er jo ikke første gang, det sker dernede, siger vagtchef ved Nordjylands Politi, Peter Redder. Bilen er blevet fisket op af havnebassinet.